High Point (Seatla kvartalo)

High Point ("alta punkto") estas kvartalo en la parto de Seatlo nomata Okcidenta Seatlo. Ĝi estas tiel nomata pro tio ke en ĝi, ĉe la vojkruciĝo de stratoj 35th Ave SW kaj SW Myrtle St troviĝas la plej alta tera punkto en Seatlo, 160 m super marnivelo. La kvartalo etendiĝas orienten de 35th Ave SW, kun norda limo proksimume ĉe SW Brandon St kaj suda limo sude de SW Myrtle St, kaj orienta limo ĉe Delridge Wy SW. La kvartalo estas en la distrikto Delridge.

Fontoj
Bazita sur la angla Vikipedio. Tiu Vikipedio nuntempe (2016.05.10) ne havas apartan artikolon pri High Point, sed la koncernaj informoj estas en la artikolo pri West Seattle.

Kategorio:Kvartaloj en Seatlo